Diageo

Diageo (pronunco: , aliaj elparoloj: , aŭ: ) estas brita firmao por la produktado kaj merkatigo de alkoholaĵoj bazitaj en Londono. Diageo estas la plej granda alkoholproduktanto en la mondo, kaj la plej granda produktanto de biero kaj spritaĵoj  .

 Historio 
Diageo estis establita en 1997 de la fuzio de la bierejo Guinness kaj la "Grand Metropolitan" firmao. Ĝia establado estis iniciatita fare de Guinness-direktoroj Anthony Greener kaj Philip Yea kune kun George Ball kaj John McGrath de Grand Metropolitan. Anthony Greener estis la unua administra prezidanto. Diageo-akcioj komencis komerci ĉe la Londona Borso la 17an de decembro 1997 je merkatkapitaligo de 24 miliardoj £. .

En la jaroj sekvantaj la fuzion, la firmao temigis agadojn en la trinkaĵsektoro, ĝuante pli altajn kreskorapidecojn, kaj vendis ĝiajn manĝaĵojn kaj restoraciokomercojn. En julio 2000, ĝi vendis la manĝentreprenon Pillsbury al General Mills por 10,5 miliardoj da dolaroj . Diageo posedis la rapidmanĝejon Burger King ĝis 2002 kiam ĝi estis vendita al konsorcio gvidita fare de American Texas Pacific por 1.5 miliardoj USD .

En 2000, ĝi aĉetis parton de la trinkmarkoj de Seagram de la Bronfman-familio .

En junio 2017, kontraŭ 700 milionoj da dolaroj, ĝi aĉetis la tekilan markon Casamigos de la kinoaktoro George Clooney .

Diageo surmerkatigas siajn produktojn en pli ol 181 landoj tra la mondo kaj funkciigas oficejojn en ĉirkaŭ 80 landoj. Ĝi estas listigita ĉe la Londono-Borso kaj estas unu el la firmaoj kiuj konsistigas la FTSE 100 indekson.

 Varmarkoj 
La markoj posedataj fare de Diageo estas inter la plej venditaj de sia speco en la mondo , inkluzive de:

 Smirnoff - la plej vendita vodko en la mondo
 Johnnie Walker - la plej vendita miksita skota viskio en la mondo
 Baileys Irlanda Kremo (Baileys Irish Cream) - la plej vendata likvoro en la mondo
 Guinness-biero - la plej vendita fortika biero en la mondo
 Gordon's - la plej vendata ĝino en la mondo
 Don Julio - konata tekila marko
 Captain Morgan - konata rummarko
 Tankari - ginmarko

 Referencoj 

 Eksteraj ligiloj 



Kategorio:Britaj firmaoj
Kategorio:Alkoholaĵoj